  Z A P I S N I K
                sa 19. sjednice Vijeća Gradske  četvrti Stenjevec
održane 22. siječnja 2019.

 Sjednica se održava u prostorijama PU Susedgrad, dvorana na 3. katu s početkom u 20,00 sati.  

Sjednicom predsjedava predsjednik VGČ Stenjevec Željko Jeger.

Konstatira se da je evidentiranjem članova utvrđeno je da je nazočno17 članova Vijeća. 

NAZOČNI : Željko Jeger, Zdravko Barešić, Domagoj Duvančić,  Vlado Kovačević, Dominko Filipović Gordana Osman,  Ivan Zelenić, Ana Borčić, Marko Milanović Litre, Zoran Šplajt,  Stipe Čular, Tomislav Palac, Vladimir Andrić, Vladimir Ferdelji, Marko Sladoljev, Mojmir Šoić, Slaven Imre

NENAZOČNI: Armando Sudar,  Davor Stanković

	    
OSTALI NAZOČNI: Kristina Starčević- voditeljica odsjeka Gradske četvrti Stenjevec, Jadranka Gobac  - stručni referent 

Predsjednik Željko Jeger pozdravio je  nazočne članove Vijeća, te konstatirao da je sjednici nazočno 17 članova Vijeća Gradske četvrti Stenjevec i postoji potrebna većina za donošenje pravovaljanih odluka.

Predsjednik je otvorio raspravu o Zapisniku s 18. sjednice VGČ Stenjevec. 

Nije bilo prijavljenih za raspravu. Predsjednik je predložio glasovanje o verifikaciji zapisnika. 

Konstatira se da je jednoglasno sa 17 glasova „za“  verificiran Zapisnik s 18. sjednice VGČ Stenjevec. 

Predsjednik Željko Jeger predložio je dnevni red.

Konstatira se da je jednoglasno sa 17 glasova „za“ usvojen slijedeći:
	
		DNEVNI RED:

1. Prijedlog financijskog plana Gradske četvrti Stenjevec za 2019. 
2. Prijedlog Programa održavanja komunalne infrastrukture na području Gradske četvrti Stenjevec u 2019.
3. Prijedlog zaključka o potrebi izgradnje nove osnovne škole na području GČ Stenjevec
4. Prijedlog zaključka o stavljanju van snage zaključka o korištenju sredstava ONR za OŠ Malešnica 
5. Prijedlog Zaključka o prijedlogu utroška sredstava sa pozicije „ostali nespomenuti rashodi poslovanja“ za 2019. 
6. Prijedlozi zaključaka o davanju mišljenja po čl. 86 Statuta Grada Zagreba
7. Informacije, pitanja i prijedlozi

Ad/ 1.

Prijedlog financijskog plana Gradske četvrti Stenjevec za 2019. 

Predsjednik je otvorio raspravu. 

Vladimir Andrić naveo je da bi se sredstva za MKA trebala povećati jer se povećao Proračun Grada Zagreba. Nije u redu da su povećana sredstva za održavanje, a za MKA smanjena i to nije u redu. HSLS nije podržao Proračun Grada Zagreba, to je jedan razlog, a drugi razlog je umanjenje sredstava bez obzira na povećanje Proračuna Grada Zagreba. 

Tomislav Palac naveo je da se ni do sada nisu realizirali projekti.

Vladimir Ferdelji je naveo da ne bi bilo logično da podrži Financijski plan koji je dio Proračuna Grada Zagreba koji nije podržao u Skupštini. 

Željko Jeger je napomenuo  da će Skupština usvojiti Program održavanja. 

Vladimir Andrić naveo je da je neprihvaćanje Financijskog plana odjek toga koliko se ulaže odnosno ne ulaže u GČ Stenjevec. 

Vladimir Ferdelji istaknuo je da se ne slaže s načinom trošenja novca u Gradu Zagrebu. Osim toga Vijeće Financijski plan ne izrađuje i ne predlaže. 

Zdravko Barešić naveo je da GČ Stenjevec participira u Proračunu grada Zagreba za 2019. godinu sa 32.940.000,00 HRK, što je na razini prošlogodišnjeg iznosa. Međutim, istakao je da izražava nezadovoljstvo rasporedom tih sredstava putem Financijskog plana za 2019. godine kako za Gradsku četvrt tako i za Mjesne odbore. Izrazio je žaljenje što Gradska četvrt i Mjesni odbori nemaju pravo raspoređivanja dodijeljenih sredstava iz Gradskog proračuna.

Predsjednik je zaključio raspravu i predložio glasovanje o prijedlogu. 

Konstatira se da s 9 glasova „za“, 7 glasova „protiv“ i 1 „suzdržanim“ nije usvojen Financijski plan za 2019. 

Ad/2. 

Prijedlog Programa održavanja komunalne infrastrukture na području Gradske četvrti Stenjevec u 2019.

Predsjednik je naveo da se o ovoj točki ne može raspravljati jer nije usvojen Financijski plan. 

Ad/3.
Prijedlog zaključka o potrebi izgradnje nove osnovne škole na području GČ Stenjevec

Predsjednik je dao riječ Dominku Filipoviću radi obrazloženja zahtjeva.

Dominko Filipović naveo je da je iz razgovora s ravnateljima ustanovljeno da je nužna izgradnja nove škole. Sve postojeće osnovne škole su prekapacitirane. OŠ Ante Kovačić radi u tri smjene, oko 160 djece prelaze u drugi kvart u školu. U Gradskom uredu podržavaju inicijativu i predložili su da Vijeće pronađe lokaciju za izgradnju nove osnovne škole. 

Predsjednik je naveo da će OŠ „Ante Kovačić“ dobiti nadogradnjom četiri nove učionice i dvoranu. Lokacija za novu školu mogla bi biti negdje kod gradskih vrtova. U tu školu išla bi djeca iz novosagrađenih zgrada. 

Vladimir Ferdelji naveo je da nije u redu da Vijeće traži lokaciju za novu školu. Za to postoje urbanisti koji to trebaju rješavati. Paradoks je da se grade stanovi bez infrastrukture. 

Predsjednik je naveo da su predložili lokaciju iz Grada. Naveo je i  da je neprihvatljivo da se na području gradske četvrti planiraju samo nove zgrade, a vrtići i škole se ne planiraju. 

Ivan Zelenić naveo je da treba tražiti kvalitetno prostorno planiranje. Prije 50 godina naselja su se gradila planski sa svim potrebnim sadržajima unutar naselja. Sada se to odvija stihijski. Kada Grad utvrdi da je nedostatak infrastrukture ulazi se u javno privatno partnerstvo i to se plaća znatno više, cijene se prenapuhuju. To će se dogoditi i s ovom školom. Trebalo bi tražiti kvalitetnije prostorno planiranje jer je strašno ono što se radi po kvartu. Ruše se potleušice i niću nakaradne zgrade koje se ne uklapaju u prostor i u konačnici sve izgleda nakaradno. 

Predsjednik je zaključio raspravu i pročitao prijedlog zaključka. Predložio je glasovanje o prijedlogu. 

Konstatira se da je jednoglasno sa 17 glasova „za“ usvojen slijedeći:

          					Z A K LJ U Č A K 

Vijeće Gradske četvrti Stenjevec predlaže da se na području Gradske četvrti Stenjevec, odnosno Mjesnog odbora Stenjevec-jug izgradi nova osnovna škola.
Ista je nužna zbog intenzivirane stambene gradnje i velikog broja novodoseljenih mladih obitelji u naselju, posebno u ovom dijelu.
Postojeća Osnovna škola Ante Kovačića prekapacitrana je i ima potrebu rada u tri smjene.
				
  Ad/4.

Prijedlog zaključka o stavljanju van snage zaključka o korištenju sredstava ONR za OŠ Malešnica 

Kristina Starčević obrazložila je prijedlog Zaključka i navela da OŠ Malešnica nije u prošloj godini uspjela realizirati nabavu potrošnog materijala za koji su odobrena sredstva te ne potrebno zaključak staviti van snage. 

Predsjednik je pročitao prijedlog Zaključka i predložio glasovanje o prijedlogu.

Konstatira se da je jednoglasno sa 17 glasova „za“ usvojen slijedeći: 

Z A K L J U Č A K

1. Vijeće Gradske četvrti Stenjevec stavlja van snage Zaključak Klasa: 026-02/18-001/271 Ur.broj: 251-06-02/15-18-6,  o korištenju  sredstava iz razdjela 0502 Proračuna Grada Zagreba, na teret pozicije 174/3229 „ostali nespomenuti rashodi poslovanja“ Vijeća Gradske četvrti Stenjevec  u iznosu 4.875,00 kn za nabavu potrošnog materijala za radionicu u OŠ Malešnica.


   2.     Ovaj će zaključak izvršiti Gradski ured za mjesnu samoupravu. 

Ad/5.
Prijedlog Zaključka o prijedlogu utroška sredstava sa pozicije „ostali nespomenuti rashodi poslovanja“ za 2019. 

Konstatira se da se o ovoj točko ne može raspravljati  jer je sastavni dio Financijskog plana. Može se usvojiti tek nakon usvajanja Financijskog plana za 2019. 


Ad/6.
Prijedlozi zaključaka o davanju mišljenja po čl. 86 Statuta Grada Zagreba

Predsjednik je naveo da se o ovim prijedlozima Vijeće neće očitovati.

Ad/7. 
Informacije, pitanja i prijedlozi 

Dominko Filipović iznio je primjedbu da se  kod terena  NK Špansko s istočne strane po novom zaključavaju vrata i onemogućava se prolaz djeci koja tuda idu u školu. Smatra da bi se vezano uz to trebalo nešto poduzeti. 

Predsjednik je naveo da to nije tema o kojoj bi Vijeće trebalo raspravljati. Tamo postoji Klub koji ima koncesiju i o tome se treba s njima razgovarati. Osnovni problem u NK Špansko je loše stanje objekta u kojem su svlačionice. Treba im pomoći da se riješe tih svlačionica i kupiti kontejnere u kojima bi bile uredne i korektne svlačionice da djeca imaju dobre uvjete. 

Vladimir Ferdelji naveo je da bi trebalo usvojiti zaključak o tome i uputiti inicijativu u Grad. 

Predsjednik je naveo da bi to trebalo riješiti Vijeće iz svojih sredstava jer Grad to neće riješiti. Upoznao je nazočne s informacijama koje je pribavio u Gradu a vezano je na zahtjeve koje su istaknuli prosvjednici u Španskom. Ukidanje naplate parkinga ne dolazi u obzir, hitno rješavanje prometne signalizacije u Šoljanovoj, riješit će se kilometar prometnice signalizacijom i za to su odabrali semafore. To je najskuplja varijanta ali su naveli i da je najbolja. Već godinu dana radi se na spuštanju dalekovoda. Uvijek se sve vrti oko novca. Do sada se nije znalo točno koliko to košta. Danas je održan sastanak u HEP-u i ljudi su dali informaciju o tome tko bi sve sudjelovao u financiranju toga. Izgubljena su 3 milijuna koje je trebao dati City centar jer su oni sebi pronašli drugo rješenje. HEP će pomoći oko spuštanja dalekovoda, predloženo je rješenje da dalekovod prolazi ispod biciklističkih staza i pješačkih staza. Time bi se riješila površina na koju bi išla crkva i sve što je potrebno. Vrtić nije bio sporan, on je izmaknut s te livade već ranije. Idejni projekat je prošao i sad će se pristupiti izradi glavnog projekta. Zatražio je izgradnju novih parkirnih mjesta. O premještanju CIOS-a Vijeće ne može odlučivati. To treba odraditi netko drugi tko je dao dozvole za to.

Zdravko Barešić naveo je da se već mjesec dana vode pregovori oko sastanka u HEP-u. Danas je prvi puta napravljena pismena promemorija o načinu rješavanja dalekovoda. HEP će o svom trošku napraviti projektni zadatak. 

				Završeno u 21,30 

Napomena: sjednica je fonografski snimana 

Zapisničar:
Jadranka Gobac
Predsjednik
Vijeća Gradske četvrti Stenjevec

